MINT ดิ่ง 5% นิวโลว์รอบ 1 ปี ผวาเชื้อโคโรน่าระบาดคนสู่คน กระทบนักท่องเที่ยวช่วงตรุษจีนลด
MINT ดิ่ง 5% นิวโลว์รอบ 1 ปี ผวาเชื้อโคโรน่าระบาดคนสู่คน กระทบนักท่องเที่ยวช่วงตรุษจีนลด ล่าสุดอยู่ที่ 32.75 บ. ลบ 2 บ. หรือ 5.76% มูลค่าซื้อขาย 418.95 ลบ.
MINT ดิ่ง 5% นิวโลว์รอบ 1 ปี ผวาเชื้อโคโรน่าระบาดคนสู่คน กระทบนักท่องเที่ยวช่วงตรุษจีนลด ล่าสุดอยู่ที่ 32.75 บ. ลบ 2 บ. หรือ 5.76% มูลค่าซื้อขาย 418.95 ลบ.
21 ม.ค. 2563

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 14.49 น. อยู่ที่ 32.75 บาท ลบ 2 บาท หรือ 5.76% สูงสุดที่ 34 บาท ต่ำสุดที่ 32.75 บาท ด้วยมูลค่าซื้อขาย 418.95 ล้านบาท

ทั้งนี้ ราคาหุ้น MINT ปรับตัวลงต่ำสุดในรอบกว่า 1 ปี นับตั้งแต่ราคาหุ้นอยู่ที่ระดับ 32.50 บาท เมื่อวันที่ 5 ก.ค.2561 โดยบล.กสิกรไทย ระบุในบทวิเคราะห์ว่า กลุ่มท่องเที่ยวปรับตัวลงนำโดย ERW CENTEL MINT AOT เนื่องจากการแพร่ระบาดของเชื้อโคโรน่าซึ่งมีการระบุว่าสามารถแพร่ระบาดจากคนสู่คนได้ แนะนำ รอดูกระทรวงสาธารณสุขแถลงเรื่องคนไข้รายที่ 2 ในไทยอย่างเป็นทางการ และติดตามการยกระดับการป้องกันหากเกิดก่อนตรุษจีนอาจส่งผลลบอย่างมีนัยยะต่อกลุ่มท่องเที่ยว